Kendall Ellis

**Kendall Ellis** (født 1996) er en friidrettsutøver fra USA som konkurrerer i sprintløp.

Hun har to VM-gull i stafett - USA vant 4 x 400 meter under VM i 2017 og 2019, med Ellis på laget. 

Ellis ble olympisk mester i Sommer-OL 2020 i Tokyo da hun var med på USAs lag som vant 4 × 400 meter stafett.

## Idrettskarriere
### Sesongen 2015
Ellis deltok på USCs (University of Southern California) stafettlag på 4 x 400 meter stafett under NCAA-mesterskapet innendørs i 2015, som kom på tredjeplass. Under Pac-12 Track and Field Championships kom hun på femteplass på 400 meter, og USC vant der 4 x 400 meter stafett. USC fikk sølv på 4 x 400 meter stafett under NCAA-mesterskapet utendørs, med Ellis på Ellis på laget, og hun vant vant 400 meter under Junior-USA-mesterskapet i friidrett 2015, med ny personlig rekord på 52,32 sekunder.

Hun ble tatt ut til å delta i Panamerikansk U20-mesterskap i friidrett 2015, som ble arrangert i Canada, og fikk der bronse på 400 meter, bak Kendra Clarke og Sada Williams. USA fikk gull på 4 x 400 meter stafett, med Ellis på laget.

### Sesongen 2016
Under NCAA-mesterskapet innendørs kom USC på fjerdeplass på 4 x 400 meter stafett. Hun vant 400 meter i klassen *Women 400 Meter Dash Invitational* under Mt. SAC Relays, og hun kom på andreplass på samme distanse under Pac 12 Championships 2016, bak Olivia Baker. USC vant 4 x 400 meter stafett under Pac 12 Championships.

### Sesongen 2017
Hun kom på andreplass på 400 meter under NCAA-mesterskapet innendørs i 2017, bak Shakima Wimbley, og hun fikk gull på 4 x 400 meter stafett sammen med USC.

Hun vant 400 meter under Pac 12 Championships i mai, og USC vant der 4 x 400 meter stafett. Under NCAA-mesterskapet i friidrett utendørs fikk hun bronse på 400 meter, og USC kom på andreplass på 4 x 400 meter stafett. Etter bronse på 400 meter under USA-mesterskapet i friidrett 2017, med ny personlig rekord på 50,00 sekunder, ble hun tatt ut til VM i friidrett 2017. Der løp hun på 52,18 i sitt forsøksheat, og gikk ikke videre til semifinalene. USA vant der 4 x 400 meter stafett. 

### Sesongen 2018
Ellis vant 400 meter under NCAA-mesterskapet innendørs i 2018, og USC vant 4 x 400 meter stafett. Hun fikk tre gullmedaljer under Pac 12 Championships 2018; på 400 meter, 4 x 100 meter stafett og 4 x 400 meter stafett. Her brøt hun «50-sekundersgrensen» på 400 meter for første gang, og løp på 49,99 sekunder. Under NCAA-mesterskapet utendørs fikk hun gull på 4 x 400 meter stafett, sølv på 400 meter og bronse på 4 x 100 meter stafett. Som i 2017 fikk hun bronse på 400 meter under USA-mesterskapet i friidrett.

### Sesongen 2019
Innendørs i 2019 vant hun 300 meter under New Balance Indoor Grand Prix, og hun kom på andreplass på 400 meter under Mt. SAC Relays. 

Hun deltok i Golden Gala 2019, hennes første Diamond League-stevne, og kom der på sjetteplass på 400 meter. Med andreplass på 400 meter under Meeting Areva kvalifiserte hun seg til Diamond League-finalen, som var Weltklasse Zürich, der hun endte på sjuendeplass. 

I juli fikk hun sølv på 400 meter under USA-mesterskapet i friidrett 2019, bak Shakima Wimbley, og ble dermed tatt ut til VM i friidrett 2019, der hun ble slått ut i semifinalen på 400 meter, men deltok på USAs stafettlag som vant 4 x 400 meter stafett. 

### Sesongen 2020
Hun konkurrerte lite i 2020, men kom på tredjeplass på 300 meter under innendørsstevnet New Balance Indoor Grand Prix i januar.

### Sesongen 2021
Ellis løp inn til ny personlig rekord på 300 meter innendørs under New Balance Indoor Grand Prix i februar, med 36,69 sekunder, og kom med det på tredjeplass. 

Hun deltar igjen i Diamond League 2021, og vant 400 meter i det første stevnet denne sesongen. Dette var British Grand Prix 2021 i Gateshead.

## Referanser


## Eksterne lenker
*